Държавен вестник, бр. 30, 2014 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  30
този персонал или неговите придвижвания 
могат да бъдат временно ограничени само в 
случай на повелителна военна необходимост.
4. Лицата от състава на персонала, участващ 
в акции за доставяне на помощи, не трябва 
при никакви обстоятелства да превишават 
границите на своята мисия, определени от 
този Протокол. По-специално те трябва да 
вземат предвид изискванията за сигурност на 
държавата, на чиято територия изпълняват 
задълженията си. Мисията на всяко лице от 
състава на този персонал, което не зачита 
тези условия, може да бъде прекратена.
Р А З Д Е Л  I I I
ТРЕТИРАНЕ НА ЛИЦА, НАМИРАЩИ СЕ ВЪВ 
ВЛАСТТА НА УЧАСТВАЩА В КОНФЛИКТА 
СТРАНА
ГЛАВА I. ОБЛАСТ НА ПРИЛАГАНЕ И ЗА­
КРИЛА НА ЛИЦА И ОБЕКТИ
Член 72 – Област на прилагане
Разпоредбите на този раздел са допълнение 
към нормите относно хуманитарната закрила 
на цивилните лица и гражданските обекти, 
които се намират във властта на участваща 
в конфликта страна, съдържащи се в Четвър­
тата конвенция и по-специално в части I и 
III от нея, както и към другите приложими 
норми на международното право, свързани със 
закрилата на основните права на човека по 
време на международен въоръжен конфликт.
Член 73 – Бежанци и лица без гражданство
Лицата, които преди започването на воен­
ните действия са били считани за лица без 
гражданство или за бежанци съгласно съот­
ветните международноправни актове, приети 
от заинтересованите страни, или съгласно 
националното законодателство на предостави­
лата убежище държава или на държавата по 
местоживеене, се считат за закриляни лица 
по смисъла на части I и III на Четвъртата 
конвенция при всички обстоятелства и без 
каквато и да е дискриминация.
Член 74 – Събиране на разделени семейства
Високодоговарящите страни и участващите 
в конфликта страни са задължени да улесня­
ват по всеки възможен начин събирането на 
семейства, разделени вследствие на въоръжен 
конфликт, и по-специално да поощряват ра­
ботата на хуманитарните организации, анга­
жирали се с изпълнението на тази задача въз 
основа на разпоредбите на Конвенциите и този 
Протокол и съгласно съответните правила за 
безопасност.
Член 75 – Основни гаранции
1. Доколкото са засегнати от ситуация, 
посочена в член 1 от този Протокол, лица­
та, които се намират във властта на някоя 
участваща в конфликта страна и не се полз­
ват от по-благоприятно третиране по силата 
на Конвенциите или на този Протокол, при 
всички обстоятелства трябва да бъдат трети­
рани хуманно и да се ползват като минимум 
от закрилата, предвидена в разпоредбите на 
този член, без каквато и да е дискриминация, 
основаваща се на раса, цвят на кожата, пол, 
език, религия или вярвания, политически или 
други убеждения, национален или социален 
произход, имотно състояние, рождение или 
друг статут, или на друг подобен критерий. 
Всяка страна е задължена да зачита личността, 
честта, убежденията и религиозните обреди 
на всички такива лица.
2. Следните деяния са и остават забране­
ни по всяко време и навсякъде, независимо 
дали са извършени от цивилни лица, или от 
военнослужещи:
а) насилие над живота, здравето и физи­
ческото или психическото състояние на лица 
и по-специално:
	
i)	 убийство;
	
ii)	 изтезания от всякакъв характер, 
независимо дали физически или 
психически;
	
iii)	телесно наказание, и
	
iv)	осакатяване;
b) поругаване на личното достойнство и 
по-специално унизително и оскърбително 
третиране, принуждаване към проституи­
ране, както и всяка форма на непристойно 
посегателство;
c) вземане на заложници;
d) колективни наказания, и
e) заплаха за извършване на някое от по­
сочените по-горе деяния.
3. Всяко лице, арестувано, задържано или 
интернирано за действия, свързани с въоръ­
жения конфликт, трябва да бъде незабавно 
информирано на език, който разбира, за 
причините, поради които са били предприети 
тези мерки. Освен в случаите на арест или 
задържане за престъпление такива лица се 
освобождават в най-кратък срок и във всеки 
случай веднага, след като обстоятелствата, 
оправдаващи ареста, задържането или ин­
тернирането, са престанали да съществуват.
4. Не може да бъде постановено съдебно 
решение или да бъде изпълнено наказание по 
отношение на лице, което е признато за винов­
но в извършването на престъпление, свързано 
с въоръжения конфликт, освен въз основа на 
присъда, произнесена от безпристрастен и ре­
довно учреден съд, зачитащ общопризнатите 
принципи на редовната съдебна процедура, 
които включват следното:
а) процедурата предвижда обвиняемият да 
бъде информиран незабавно за подробностите 
по правонарушението, в което е обвинен, и